Senior High School

An Senior High School (SHS) amo an duha katuig nga kadungan han K–12 kurikulum nga programa han Departamento han Edukasyon, kaupod na hine an Grade-11 ngan Grade–12 nga iginpapahamtang han programa.

Mga panuyu-anan han Senior High School
An dugang nga duha ka-tuig han K – 12 nga programa amo in nagtutuyo nga makapaghatag hin tama nga eksperyensya ha mga estudyante para mas maparig-on pa an ira kabubuwason, magin ine para man ha:
 Pangimpliyo (Employment)
 Pagnenegosyo (Entrepreneurship)
 Pagpapauswag han Kakayahan (Skills Development)
 Kolehiyo (Higher Education)

Mga oportunidad han Senior High School (SHS)
An Senior High School (SHS) nagtutuyo nga makapaghatag han mga masunod nga oportunidad:
 Gagamiton ha programa an mga kinahanglan nga susgaranan para masiguro nga may sadang nga hibaro an mga naggradwar para magkaada trabaho;
 Tungod hine nga programa, pwede na makakuha an mga kwalipikado nga estudyante hin TESDA Certificates of Competency (CoCs) ngan National Certificates (NCs) para magkamayda hin mas maupay nga oportunidad pantrabahuan;
 Paghimo hin maupay nga pakig-usa (partnership) ha iba-iba nga istablisimento  para ha mga kurso nga teknikal ug bokasyunal;ngan
 Pagkakamayda praktikal nga eksperyensya ha trabaho samtang nag-aaram, kon diin an mga kumpaniya pwede makapaghatag trabaho pakagradwar dayon nira.
An mga kurso han pagnenegosyo igin-upod na hine nga programa. Imbes nga pili-on an pagigin empleyado, an mga estudyante pwede magtikang han ira kalugaringon nga negosyo pagkatapos gumadwar, o di ngani magpadayon pag-eskwela ha kolehiyo.

An kurikulum han Senior High School
An Senior High School (SHS) naglalakip han walo nga disiplina kaparte han sinisiring nga Core Curriculum nga dinudugngan han mga partikular nga pag-aradman (o tracks) nga haros kapareho han mga kurso ha kolehiyo basi han upat nga mga nasunod nga disiplina: 
 Academic Tracks (kaupod han Business, Science ngan Engineering, Humanities ngan Social Science, ug han General Academic Strand)
 Technical-Vocational-Livelihood (nga mayda mas pina-igting nga espesyalisasyon basi ha mga  nakatalaga nga mga kwalipikasyon han TESDA)
 Sports
 Arts and Design

Mga kadugangan nga impormasyon
Ha Senior High School an bata may paglaom nga magmaupay an kabubuwason. Puwede hiya magpili han career track nga iya karuyag kuhaon base ha iya kwalipikasyon o interes ngan kapas han eskwelahan. Puwede hiya buligan han gobyerno pinaagi han student voucher kon an kurso o track nga iya guinpili adto ha iba nga eskwelahan. Ha Senior High School an bata puwede na magtrabaho kon dire na hiya mapadayon pagkolehiyo o kaya magpundar/magtikang pagnegosyo.

Mga kasarigan
http://www.deped.gov.ph/k-to-12/faq/senior-high-school

http://www.slideshare.net/divinacatalan/senior-high-school-implementation

Pag-aram